লীগ ফুটবলে মাত্র বারো খেলায় অংশগ্রহণের পর আর্থার মিল্টনকে ইংল্যান্ড দলে খেলার জন্য মনোনীত করা হয়। একটিমাত্র খেলায় অংশ নিয়েছিলেন তিনি। ২৮ নভেম্বর, ১৯৫১ তারিখে অস্ট্রিয়ার বিপক্ষে অনুষ্ঠিত খেলাটি ২-২ গোলে ড্র হয়েছিল। ১৯৫২-৫৩ মৌসুমে প্রথম বিভাগ ফুটবলে অংশ নেন ও আর্সেনালের শিরোপা জয়ে ভূমিকা রাখেন। তবে, এর পরপরই ড্যানি ক্ল্যাপটন ও ডেরেক ট্যাপস্কটের কাছ থেকে প্রতিদ্বন্দ্বিতার মুখোমুখি হতে থাকেন।

সব মিলিয়ে আর্সেনালের পক্ষে ৮৪ খেলায় অংশ নিয়ে ২১ গোল করেছিলেন তিনি। আরও দুই মৌসুম খেলার পর ফেব্রুয়ারি, ১৯৫৫ সালে ব্রিস্টল সিটিতে £৪,০০০ পাউন্ড-স্টার্লিংয়ের বিনিময়ে স্থানান্তরিত হন। দলটিকে দ্বিতীয় বিভাগে উত্তরণের সহায়তা করেন। ব্রিস্টলের পক্ষে ১৫ খেলায় অংশ নেয়ার পর ১৯৫৫ সালের গ্রীষ্মে ফুটবল থেকে অবসর নেন ও ক্রিকেট খেলায় মনোনিবেশ ঘটান তিনি।

কাউন্টি ক্রিকেট
ফুটবলে অংশগ্রহণ
ব্যক্তিগত জীবন
মূল্যায়ন